Den aalborgensiske entreprenørvirksomhed IF Group meddelte mandag deres medarbejdere, leverandører og kunder, at virksomheden er gået i rekonstruktion. Rekonstruktionen kunne dog ikke redde selskabet, der nu er sat i konkursbehandling. Det fortæller IF Group kurator og rekonstruktør, advokat Gert Nissen. - Forudsætningen for at virksomheden kan fortsætte er, at der er finansiering. Jeg kan ikke fortsætte, når der ikke er nogen til at finansiere driften, siger advokat Gert Nissen. Onsdag eftermiddag trak en investor og et nordjysk pengeinstitut deres tilbud tilbage fra den finansieringspakke, der var udarbejdet til at redde virksomheden IF Group A/S. Det er dog kun IF Group A/S, der i dag går konkurs. IF Recycling er stadig under rekonstruktion frem til en virksomhedsoverdragelse - herefter går også IF Recycling konkurs, fortæller Gert Nissen, kurator i begge selskaber.

Referat:
Torsdag eftermiddag blev der afsagt dekret om konkurs hos IF Group. I dag går selskabet konkurs.